Document ID: /roh_data/filtered/fineweb-2-filterrobots_roh.jsonl.gz/33627

Amt für Raumentwicklung
Uffizi per il svilup dal territori
Ufficio per lo sviluppo del territorio
Manader dal circul sidtel +41 81 257 23 <email-pii>
Ina survista davart il tractament da la "ierta culturala en il Grischun" introducescha en la cumplexitad da la rait, en la quala èn activas las numerusas acturas ed ils numerus acturs sin il champ dal mantegniment e da l'utilisaziun d'ambients istoric-culturals. Ina vasta matrix "acturas/acziuns" illustrescha quant cumplex ch'il construct è: Igl è impurtant da savair ch'i dat per mintga tema e per mintga problematica cumpetenzas ed enconuschientschas professiunalas. Mintga cumpetenza singula ha in'adressa d'internet: Menziunadas vegnan tut las adressas d'internet ch'èn actualmain relevantas per il mantegniment e per la furmaziun dals abitadis en Svizra.
La "analisa dals abitadis" s'occupa da la renconuschientscha da furmas e d'utilisaziuns surbajegiadas d'in tschert lieu. L'interpretaziun da la genesa dal maletg dal vitg declera las furmas d'abitadi existentas e las regularitads da la furmaziun. Ella è impurtanta perquai che svilups da vitgs èn darar distatgads dal passà. Impressiuns persunalas inconscientas davart caracteristicas d'abitadis pon uschia vegnir cumplettadas cun savida, cun renconuschientschas objectivas e cun valitaziuns. Ina introducziun en la pratica da l'analisa da l'abitadi declera co che quella nascha e pertge ch'ella serva a la pratica. Plinavant vegnan mussads exempels d'analisas e d'inventaris dals abitadis. L'analisa dals abitadis s'interessa cunzunt per ils connexs, l'inventari è orientà als detagls.
Porträts von Machern
Siedlung Broschüre
Siedlung Präsentation
Beispiel Siedlungsanalyse von Vella
Tarasp Büvetta Trinkhalle
Lumbrein Haus Nr.111
Ardez Plantahaus Nr.120 mit Stallscheune
Lostallo Maiensäss "Monighetti"
Lostallo Maiensäss "Salvanei"
Lostallo Maiensäss "a Marca"
Glistas d'inventari èn registers dals maletgs dal lieu, da las gruppas d'edifizis e dals edifizis singuls degns da protecziun sco er da lur conturns. Ellas vegnan elavuradas, publitgadas ed eventualmain adattadas da la tgira da monuments dal Grischun vischnanca per vischnanca. Las glistas cuntegnan objects ch'èn potenzialmain degns da protecziun e che vegnan protegids liantamain pir cun la determinaziun en la planisaziun d'utilisaziun. En quest senn èn els inventaris d'infurmaziun.
s'occupan da la dumonda: "Da tge sa cumpona la qualitad dals abitadis?" e da la tschertga da qualitad. Centrala è l'experientscha che la qualitad dals abitadis è ina maschaida da differentas qualitads parzialas, la quala correspunda als basegns ed a las aspectativas d'utilisadras e d'utilisadaders sco er d'abitantas e d'abitants ch'èn per part fitg differents. La qualitad dals abitadis n'è betg mo francada en il preschent ed en il passà, mabain er sias perspectivas èn impurtantas. Il nivel ch'ins vul cuntanscher sto esser definì en moda cumplessiva e sto cuntentar en general.
Ils indicaturs servan a designar en moda exemplarica e sche pussaivel a mesirar las differentas qualitads parzialas. In'analisa da las ristgas/schanzas e da las fermezzas/flaivlezzas gidan a skizzar strategias da svilup. Las dumondas clav che ston vegnir tschentadas cun agid d'in process da participaziun servan a definir pli exactamain las qualitads ch'ins vul cuntanscher.
preschenta il model da l'influenza vicendaivla tranter las acturas ed ils acturs principals en la procedura per la permissiun da construcziun: Las persunas che vulan construir e l'architecta u l'architect, l'autoritad da construcziun e la cussegliaziun da furmaziun sco moderatura a la tschertga da la soluziun la meglra pussaivla sin il champ da tensiun tranter la libertad creativa da vart da la singula persuna e las pretensiuns envers la furmaziun da vart da la publicitad.
Gestaltungsberatung in Graubünden - Was macht sie, wem dient sie?
Gestaltungsberatung - Siedlungsqualität dient allen
Die Schlüssel zum erfolgreichen Bauherrn